
PRAEFATIO. 


HUJUSCE operis Stirpes, Amice Lector, fortuna belli heu in nostras manus 
venerunt. Navis Gallica L’Union dicta, lana Gossypii sed potissimum 
superbi collectione rerum naturalium Guiance onusta, in trajectu a duabus 
nostratibus Liburnis capta fuit, dein in fluvium Thamesin adducta. 

Tantarum divitiarum quamprimum post judicium datum Auctionem con¬ 
clamant novi possessores. Interea de plantis vivis, vix aquae gutta per 
plures hebdomadas irrigatis, ut incuriosissimum in tali negotio est nautarum 
genus, fere actum fuit; nec vel una superstes fuisset nisi curam suam obtu¬ 
lerat princeps hortulanorum Alton; translatas enim venditantium permissu 
in Hortum Kewensem, mira celeritate easdem ingenti aede vitrei operuit, et 
corticibus coriariis debito caloris gradu jam tepentibus circumdedit: ita 
fere omnes mox pullulantes votis ejus respondebant, et clementissimi Regis 
privatis pecuniis demum emptae, post pacem, si quandoque veniat, forsitan 
multae in Galliam, migrabunt. 

Praeter Plantas vivas, Herbarium siccum arcas octo grandes implens col¬ 
legerunt indefessi peregrinatores, quod pro centum et quinquaginta aureis 
nummis mihi quatuorque aliis Botanicis conjunctim vendebantur: Speci¬ 
mina ullius Regionis adeo perfecta non antehac vidi, plerisque in quadruplo 
vel quintuplo inter papyra liberis: crediderim haec ferro calido repente 
exsiccata fuisse, unde ne minimo Mucoris vel Insectorum vestigio foedantur. 
Reliquum navis onus constituebant Animalia varia et Reptilia, Insecta bene 
multa curiosa, necnon Aves coloratis et pulcherrimis plumis quasi in vivis 
gaudentes. Tot dignorum sub sole ardente laborum ne penitus intereat 
memoria, meos conatus in exemplaribus siccis vegetabilium publici juris 
facere, haud profecto quales velim sed quales possim, efflagitaverunt multi 
amicorum. Quamobrem auxilium a consummatissimis nostrae Scientiae ma- 



6 


PRAEFATIO. 


gistris Banksio et Dryandro ipse Tyro petii: specimina cum Aubletianis 
CEeterisque vasti illius Herbarii comparavimus omnia, adeo ut certissimus 
factus sim de novis : descriptionibus autem meis observationes de affinita¬ 
tibus addidit Salisburius, qui fere solus apud nos easdem curat et studet; 
quibusque summas et habeo et ago gratias. Icones fidelissimas esse spero, 
quippe quae delineatae fuerint post repetita examina partium in aquh bul¬ 
liente immersarum: Species, ob parvum numerum, inserui nullo servato 
systematis ordine, sed ut quaeque in manus venerat; et si primus hic Fasci¬ 
culus tibi arrideat, quod valde cupio, altero non minori diligenti^ et typorum 
pulchritudine concinnato, brevi sudabit praelum. 


Dabam Londini 5 
Pridie Idus Martii 1805. 



PLANTARUM GUIANiE RARIORUiM 


ICONES ET DESCRIPTIONES. 


ERISMA. 

Monandria Monogynia. 

CPIAR. ESSEN. 

Calyx quadripartitus, inaequalis. Petala duo, inaequalia: superius calyce confluens, 
basi corniculatum ; inferius disco pericarpii pone filamentum insertum. Fructus 
disperni us. 

CHAR. NAT. 

Calyx : Perianthium monophyllum, persistens, utrinque pubescens, quadripartitum, laci¬ 
niis inaequalibus: una multo longior, parabolica, obtusa, quae Petalum majus 
fulcit; reliquae acutiores, semilanceolatae. 

Corolla: Petala duo, inaequalia, opposita, ambo emarginata: superius calyce confluens 
inter lacinias minores, latum, subrotundum, basi desinente in Nectario corniculato 
obtuso, longitudine Petali, instar calycis extus pubescente; inferius disco peri¬ 
carpii pone filamentum fertile insertum, latius, triplo longius. 

Stamina: Filamenta quinque: unum fertile, longum, incurvum, fundo calycis (sive 
potius receptaculo dilatato) insertum : quatuor reliqua castrata, brevissima. An- 
thera oblonga, anguste sagittata. 

Pistillum: Germen inferum, uniloculare, oblongum: Stylus filiformis, adscendens, fila¬ 
mento brevior: Stigma obtusum. 

Pericarpium non vidi. 

Semina in germine tantum duo oblonga. 

OBS. Ordo Naturalis mihi latet: cum Guttiferis nullam habet affinitatem. In flore 
clauso nectarium sursum spectat, in expanso petalum majus dependet, ubi diver¬ 
sam habet faciem. Nomen a voce Graeci sgeifct) fulcio, ob flores bracteis adeo 
eleganter fulcitis. 


TABULA L 

ERISMA FLORIBUNDA. 

E. foliis parum obovatis, paniculis amplissimis, petalis emarginatis. 

Caulis teres, adhuc tenellus pube fusca stellati (ut in Malvaceis) obsitus. 

Stipula: parvae, deciduae. 

Eolia opposita vel subopposita, parum obovata, nunc ovalia, obtuse acuminata, supra 
glabra, subtus laevia, nervosa. 

Flores terminales, trichotome paniculati, ramis ramulisque plerumque oppositis. 
Bracteae duae, valde inaequales, una minimet, pubescentes. 

Pedicelli crassi, brevissimi. 

Calyx: Perianthium monophyllum, quadripartitum; laciniis oblongis, dense pubescentibus, 
una multo longiore. 

Cokolla : Petala opposita, emarginata; superius iu nectarium corniculatum fundo calycis 
confluens fauceque barbatum productum: inferius multo longius, unguiculatum. 
Stamina : Filamentum fertile petalo inferiori oppositum, parum attenuatum : sterilium in- 
terdum tantum duo vel tres adsunt. Anthera sagittata. 

Stylus longus apice incurvus. 


EXPLICATIO ICONIS. 


Fig. 1. Planta magnitudine naturali. 

2. Calyx, Stamen, Pistillum. 

3. Anthera, Stylus, Stigma, magnitudine aucti. 

4. Flos clausus cum nectario et bracteis, 

5 . Corolla a facie interiore visa. 


Fig. 6. Corolla a facie exteriore visa. 

7. Petalum superius cum corniculo. 

8. Petalum inferius. 

9. Ramulus florum tenellorum magnitudine naturali. 


TABULA II. 

MARANTA OBLIQUA. 

M. foliis ellipticis, apice valde oblique truncato-acuminulatis : spicis fasciculatis, elongatis. 
Folia: Petiolus in nostro specimine octo pollices longus, concavus, sensim angustatus: 

Lamina duodecim pollices longa, sex pollices lata, elliptica, integerrima margine 
juxta apicem crispo ut in Strelitziis, parum inaequilateralis, utrinque laevis: 
Nervi plures, laterales, paralleli. 

Flores rubri: spicis tribus, fasciculatis, elongatis. 

Pedunculi infra flores breves, angulati, glabri. 

Bracteae alternae, angustae, cymbiformes, basi equitantes, integerrimae, acutae, extus pubes¬ 
centes, intus glabrae. 

Corolla tripollicaris, limbi laciniis tribus exterioribus lanceolatis acutis, duabus interi¬ 
oribus magis ellipticis. 

Anthera lanceolata, filamento gracili pendula. 

Stylus revolutus. 

EXPLICATIO ICONIS. 

Fig. I. Spica plantas magnitudine naturali. Fig. 4. Stigma, Anthera. 

2. Folium magnitudine naturali. 5 . Fasciculus florum infra bracteam clausus. 

3. Flores duo a latere et intus visi, magnitudine aucti. 6. Pericarpium. 


TABULA III. 

MARANTA GRACILIS. 

M. foliis ovato-cuneatis, mucronulatis: spicis gracilibus, terminalibus. 

Planta facie Graminum arborescentium. 

Caulis gracilis, basi valde decompositus et nodosus. 

Folia alterna: Petiolus fere totus equitans, dein multo angustior et teretiusculus : Lamina 
unum pollicem lata, duos ad tres pollices longa, ovato-cuneata, integerrima, 
mucronulata, utrinque laevis: Nervi plures, tenues etiam medius. 

Flores spicis gracilibus terminalibus. 

Pedunculi e caule continuati, nec structuri dissimiles. 

Bractea alternae, glumas Ischaemi fere referentes, subcylindricae, totae vaginantes, sub¬ 
acutae, utrinque glabrae. 

Corolla tripollicaris, limbi laciniis tribus exterioribus anguste lanceolatis, acutis, duabus 
interioribus multo brevioribus. 

Anthera et Stylus praecedentis. 

EXPLICATIO ICONIS. 

Fig. 1. Planta magnitudine naturali. 

2. Flores duo a latere et extus visi. 

3. Anthera, Stylus, Stigma. 


TABULA IV. 

PIPER FASCICULARE. 

Diandria Trigynia . 

P. foliis ovatis, utrinque laevibus: spicis brevissimis, fasciculatis: bracteis suborbicularibus* 
Caulis gracilis, ad articulos subtumidus, teres, vix striatus. 

Folia alterna, densa; Petioli brevissimi: Lamince duos vel tres pollices longae, ovatae, 
integerrimae, breviter acuminatae, utrinque laeves: Nervus medius crassiusculus, 
laterales tenues. 

Flores in spicis brevissimis fasciculatis quasi axillaribus. 

Pedunculi brevissimi et toti florigeri. 

Bractea: suborbiculares. 

Anthera: subrotundae. 

explicatio iconis. 

Fig. 1. Planta magnitudine naturali. Fig. 4. Bractea. 

2. Pars summitatis spicae magnitudine aucta. 5. Germen, Stylus, Anthera. 

3. Corolla. 6. Anthera fronte visa. 



TABULA V. 

PIPER MYOSUROIDES. 

P. foliis lanceolato-cuneatis, supra pruinosis: spicis tenuibus, longissimis: bracteis 
peltatis, erosulis. 

Caulis gracilis, elongatus, ad articulos parum tumidus, teres, tenuiter striatus. 

Folia alterna, remotiuscula: Petioli brevissimi: Lamince unum ad sesqui-pollicem longae, 
lanceolato-cuneatae, integerrimae, vix acuminatae, supra pube stellata pruinosae, 
subtus laeves: Nervus medius crassiusculus, laterales tenuissimi adeo ut vix di-» 
stinguendi* 

Flores in spicis crassitie fili majusculi, longissimis. 

Pedunculi infra flores semi-pollicem longi, tenues, teretes. 

Bractea: apice peltatae, erosulae. , 

Anthera: suborbiculares. 

explicatio iconis. 

Fig. 1. Planta magnitudine naturali. Fig. 4. Bractea a latere visa. 

2. Pars spicae magnitudine aucta, 5. 6. Antherse fronte et a latere visae, 

3. Bractea fronte visa. 

TABULA VI. 

PIPER EUCALYPTIFOLI UM, 

P. foliis lanceolato-cuneatis, apice oblique curvis, laevibus: spicis brevibus, cylindricis: 
bracteis peltatis, integerrimis. 

Caulis gracilis, valde nodosus, teres, striulatus, uno latere villosus. 

Folia alterna: Petioli brevissimi: Lamince lanceolato-cuneatae, apice plus minus oblique 
curvae, integerrimae, obtusae, utrinque laeves, tenuiter nervosae nervis divaricatis. 
Flores in spicis vix pollicem longis, crassitie calami gallinacei. 

Pedunculi infra flores brevissimi, teretes, laeves. 

Bractea apice peltatae, orbiculares, integerrimae. 

EXPLICATIO ICONIS. 

Fig. 1. Planta magnitudine naturali. Fig. 3 . 6. Antherse fronte et dorso visae. 

2. Pars summitatis spicas magnitudine aucta. 7. 8. Bracteae fronte et a latere visas. 

3. 4. Pericarpium fronte et a latere visum. 


TABULA VII. 

PIPER augustum. 

P. foliis grandibus ovato-oblongis, acuminulatis, minute punctatis : spicis crassis : bracteis 
peltatis, ciliatis. 

Caulis crassiusculus, inter articulos parum tumidus, teres, striulatus, scabriusculus. 

Folia alterna; Petioli brevissimi: Lamince quinque ad sex pollices latae, novem ad duo¬ 
decim pollices longae, basi saepe inaequales ovato-oblongae, acuminulatae in¬ 
tegerrimae, utrinque praecipue subtus minute punctatae: Nervi plures, medius 
crassus, reliqui laterales nec ulli concentrici. 

Flores in spicis crassitie calami anserini, tres ad quatuor pollices longis. 

Pedunculi infra flores circiter pollicem longi, teretes, instar caulis scabriusculi. 

Bracteje spicae peltatae, ciliatae. 

Pericarpium immaturum obpyramidale sub bracteis reconditum. 

explicatio iconis. 

Fig. 1. Planta magnitudine naturali. Fig. 4. Pericarpium, Stigmata. 

2. Pars Spicae magnitudine aucta. 3 . Antherae fronte et dorso visae. 

3. Bractea a latere visa. 


TABULA VIII. 

^ HIPPOCRATEA MALPIGHliEFOLIA. 

Triandria Monogynia. 

H. caule subaspero, foliis anguste ovalibus integerrimis, acuminatis, subtus asperis: 
antheris quadrilobis. 

Frutex erectus seu ut videatur scandens. 

Caulis saturate fuscus, teres, subasper, tenuiter rimosus: Rami un& gemmA saepe non 
producti alterni, patentes. 

Folia regulariter opposita: Petioli breves, graciles: Lamince duos ad tres pollices longae, 
anguste ovales, integenimae, acuminulatae, supra glabrae, subtus asperae, nervosae. 
Flores in paniculis axillaribus terminalibusque ramulis saepe sparsis. 

Bracteje minutae, valde acutae. 

Calyx quinquefidus, laciniis suborbicularibus, margine attenuatis, exquisite erosulis. 
Corolla: Petala quinque, suborbicularia, unguiculata, erosa. 

Stamina: Filamenta tria, receptaculo inserta, erecto-patentia, inferne inulto latiora. 

Antherce oblongae, basi apice et medio emarginatae, unde videantur quadrilobae. 
Stylus crassus, brevissimus, triangulus. 

Stigma trifidum. 

EXPLICATIO ICONIS. 

Fig. 1. Planta magnitudine naturali. Fig. 4. Pistillum, Filamenta, Antheras. 

2. Corolla facie interiore exposita, magnitudine aucta. 5 . Germen, Pistillum, Stigma. 

3. Corolla facie exteriore cum calyce. 6. Filamentum, Anthera. 


TABULA IX. 

«XHIPPOCRATEA EMARGINATA. 

H. caule aspero, foliis obovatis integerrimis emarginatis glabris; antheris subrotundis. 
Frutex gracilis, scandens. 

Caulis vix crassitie pennae anserinae, teres, pustulis minutis asper: Rami breves, oppositi, 
curvi. 

Folia opposita: Petioli brevissimi, atropurpurei r Lamince sesqui ad tres pollices longae, 
obovatae, integerrimae, plus minus emarginatae saepe cum acuminulo, valde ner¬ 
vosae, supra glabrae, subtus laeves. 

Flores in paniculis brevibus axillaribus et dichotomis. 

Bractea: duae minutae ad singulas ramificationes recte extantes. 

Calyx quinquefidus, laciniis suborbicularibus margine attenuatis. 

Corolla : Petala quinque, subaequalia, ovato-lanceolata, obtusa. 

Stamina: Filamenta tria, receptaculo inserta, recurva. Antherce centro apicis quasi per¬ 
foratae. 

Stylus brevissimus sensim angustatus. 

Stigma simplex. 

EXPLICATIO ICONIS. 

Fig. 1. Planta magnitudine naturali. Fig. 4. Receptaculum, Pistillum, Stigma. 

2. Corolla facie interiore exposita, magnitudine aucta. 5 . Filamentum, Anthera. 

3. Corolla facie exteriore cum calyce. 6. Receptaculum, Pistillum, Filamenta, Antherse. 


TABULA X . 

VIOLA ORCHIDIFLORA. 

Pentandria Monogynia. 

V. caule gracili laevi: stipulis caducis, foliis lanceolatis serrulatis longe petiolatis: flori¬ 
bus fasciculatis petalis valde inaequalibus. 

Planta sesqui-pedalis facie mercurialis perennis. 

Ra.dix nonnihil repens. 

Caulis erectus, angulatus, laevis, simplex. 

Stipula: caducae parvae. 

Folia alterna, densiuscula: Petioli angusti semi-pollicem vel plus longi : Lamince lanceo- 
latae, serrulatae, acutae, planiusculae, nervosae, utrinque laeves. 

Flores quatuor ad sex in fasciculis axillaribus, ni potius in rudimentis ramulorum axil¬ 
laribus, erecti. 

Pedunculi tenues, quatuor ad sex lineas longi, laeves, ereeto-patentes* 

Calyx : Lacinice anguste cuneiformes, parum inaequales. 

Corolla : Petala valde ineequalia obovata, quatuor superiora vix calyce longiora: infimum 
quadruplo majus : Nectarium pedunculo paulo brevius, sublineare, obtusum. 
Stamina : Filamenta Antheraque brevissimae. 

Pericarpium breviter ovatum. 

Stigma incurvum. 

EXPLICATIO ICONIS. 

Fig. 1. Planta magnitudine naturali. Fig. 4. Pericarpium cum seminibus. 

2. Corolla facie interiore aperta, magnitudine aucta. 5 . Filamentum, Anthera. 

3. Corolla a latere visa. 6. Pistillum. 


TABULA XL 

MNASIUM UNILATERALE. 

Hexandria Monogynia . 

M. foliis lanceolatis: fasciculis florum oblongis, unilateralibus. 

Planta tripedalis. 

Radix stipitiformis fibris crassis rigidis. 

Folia radicalia: Petioli inferne dilatati et equitantes, dein pro magnitudine folii sat gra¬ 
ciles : Lamince quatuor pollices latae, circiter duos pedes longae facie Marantarum, 
utrinque laeves, basi in aequilaterales : Nervi longitudinales, medius crassus et supra 
glaber, reliqui tenues. 

Pedunculi radicales, graciles, angulati in siccis, foliis multo breviores, ad flores parum 
dilatati, et dein in bracteam angustam spathaceam structura foliorum excurrentes. 

Flores in fasciculis oblongis unilateralibus, densissimi. 

Bractea plures, angustae, paleaceae, apice sub singulis floribus saturate fuscae. 

OBS. Pericarpium videtur in nostro specimine post fructum maturum jam diu lecto 
uni-loculare, corolla emarcida imbricatum. 

EXPLICATIO ICONIS. 

Planta magnitudine redacta. 


TABULA XTL 

MNASIUM SPHiEROCEPHALUM. 

M. foliis lineari-lanceolatis : fasciculis florum globosis. 

Planta bi vel tripedalis. 

Radix fibras crassas rigidas affinium exserit. 

Folia omnino Bromeliarum, radicalia, basi equitantia, recurvo-patentia, lineari-lanceolata, 
spinoso-serrulata, apice valde attenuata, utrinque ‘laevia, subtus glauca, concava 
lateribus recurvulis, longitudinaliter nervosa. 

Pedunculus radicalis, crassiusculus, foliis multo brevior, trigonus quod in hoc ordine 
plane inusitatum, striatus, laevis. 

Flores in fasciculo globoso confertissimi. 

Bracteje quatuor ad sex foliaceae sub fasciculo praeter alias paleaceas angustissimas 
singulis floribus interstinctas. 

Corolla : Petala sex, angusta, receptaculo inserta. 

Stamina : Filamenta sex, tenuia, longitudine corollae. Antherce in nostro specimine omnes 
jam caducae. 

OBS. Genus dubium fructu nondum viso, certe non ad Tillandsiam referendum. 

EXPLICATIO ICONIS. 

Fig. 1. Planta magnitudine naturali. 2. Corolla cum Filamentis. 3. Stigma. 

TABULA XIII. 

PIPER FLEXUOSUM. 

Diandria Trigynia. 

P. foliis ovali-lanceolatis, brevissime petiolatis, parum inaequilateralibus, pedunculis 
petiolo longioribus, caule flexuoso. 

Caulis flexuosus, teres, uno latere concaviusculus, striatus, dense pubescens, ad articulos 
subnodosus. 

Folia ovali-oblonga, integerrima, acuminata, utrinque dense pubescentia: Lamince basi 
parum inaequilaterales quinque ad sex pollices longae, circiter duos pollices latae: 
Nervi duodecim vel tredecim, alterni, arcuati, pubescenti^ scabri: Petioli 
brevissimi. 

Flores in spicis cylindraceis incurvis duos ad tres pollices longis, crassitie calami 
gallinacei. 

Pedunculi infra flores breves, unilaterales, teretes, laeves. 

Bracteae obpyramidales, apice ut videtur in specimine sicco triangulari centro 
umbilicato. 

Anthera: nullae adfuerunt. Germen obpyramidale trigonum. Stigmata tria, obtusa. 

OBS. Ni fallor hujus caulis line& unilaterali pubescens ut in multis aliis. P. adunco 
simile est, nervi autem in illo diversi et spicae multo longiores. 

explicatio iconis. 

Fig. 1. Planta magnitudine naturali. Fig. 3. Germen. 

2. Pars spicae magnitudine aucta. 4. Bractea. 


TABULA XIV. 

PIPER DUMOSUM. 

P. foliis oblongo-lanceolatis, acuminatis, parum inaequilateralibus; spicis longis tenuibus; 
pedunculis longitudine petiolorum. 

Caulis teres, striatus, ad articulos tumidus, et marginatus, scabriusculus. 

Folia alterna, oblongo-lanceolata, acuminata, parum inaequilateralia: Lamince utrinque 
pilis sparsis hirsutae, supra laeviores, subtus ad basin pilorum quasi punctatae; 
septem ad octo uncias longae, tres latae : Nervi plures alterni, medio fere oppo¬ 
siti, valde hirsuti; Petioli breves. 

Flores in spicis cylindraceis tenuibus duos ad tres pollices longis. 

Pedunculi infra flores breves, teretes, oppositifolii, vix semipollicares. 

Bractea: obpyramidales, apice deltoideae, planiusculae nec umbilicatae. 

Antiiera: obovatae, apice retuso. 

Pericarpium : Germen turbinatum, apice valde concavum margine tumido: Stigmata 
tria, obtusa. 

OBS. Praecedenti in serie naturali proxima. 

explicatio iconis. 

Fig. 1. Planta magnitudine naturali. 4. Bractea. 

2. Pars spicae magnitudine aucta. 5. Antherae dorso et fronte visae. 

3. Germen. 

TABULA XV. 

SCHCENUS GLOBOSUS. 

Tricmdria Monogynia. 

S. culmo gracili nudo, involucris triphyllis, capitulo terminali globoso, glutti & intimd, 
cuculliformi. 

Planta pedalis et ultra* 

Radices fibrosae, flexuosae, simplices. 

Culmi nudi, plurimi, tenues, compressi, striati, glabri, pedales, erecti. 

Polia radicalia, numerosa, culmo fere duplo breviora, sex pollices longa, angusta, striata, 
glabra, basi in vaginas desinentia, parum pilosa. 

Vag i n i£ compressae, striatae, margine membranaceae, longitudinaliter fissae, sesquiunciam 
longae, pilis albis hirsutissimae. 

Involucrum universale, triphyllum, inaequale, patens; foliolum infimum capitulo saepe 
triplo longius, reliqua sensim breviora et subulata, striata, ad basin (praesertim 
juniora) valde pilosa. 

Capitulum terminale, globosum, facie Trifoliorum in fructu. 

Spiculte numerosae, sessiles, omnes fertiles et undique imbricatae, juniores hirsutae, adul- 
tiores glabrae, compressae, acutae. 

Glumje ovato-oblongae, acuminatae, carinatae, rubrae marginibus albis: Gluma intima 
cuculliformis. 

Stamina: Filamenta tria, fertilia, brevia; tria sterilia longiora, plana. Antherce longae, 
teretes. 

Pistillum : Germen ovatum; Stylus longus. 

EXPLICATIO ICONIS. 

Fig. 1. Planta magnitudine naturali. Fig. 4. Flos hermaphroditus, 

2. Spiculae duas magnitudine auctas* 5* Pistillum. 

3. Flos duplex. 6. Anthera. 


TABULA XVL 

SCHCENUS LONGIFOLIUS. 

S. foliis nervosis laevibus; culmo triquetro; capitulis parvis, intermedio sessili: glumis 
vermicularibus. 

Planta tripedalis et ultra. 

Radix fibrosa, crassa, pulchre atro-purpurascens. 

Culmus erectus, triqueter, angulatus, striatus, ruber, ad vaginam articulatus, minute 
pubescens. 

Folia radicalia, numerosa, elongata, lanceolata, culmo duplo longiora, carinata, striata 

glabra, basi fere sanguinea, equitantia, margine carinaque aspera. Vagina 
striatae, glabrae, bipollicares. 

Pedunculi triquetri, angulati, rubri, inaequales, striati, inferiores solitarii, terminales 
terni. Capitula quatuor, e quibus unum majus sessile, reliqua pedunculata, 
omnia subrotunda, dense imbricata. 

Involucrum triphyllum: Foliola inaequalia, striata, glabra, margine aspera, basi rubra, 
exterius altitudine capituli. 

Spicula: numerosae sessiles, subrotundae, apice obtusae. 

Gluma: oblongae, carinatae, acutae, vermiculares, apice et margine rubescentes, una 
maximi. 

Stamina: Filamenta tria; Antherce longae, teretes. 

Pistillum: Germen obpyramidale, triquetrum; Stylus crassus; Stigma simplex, 
recurvum. 


EXPLICATIO ICONIS. 

Fig. 1. Planta magnitudine naturali. Fig. 4. Germen. Stylus. 

2. Flos duplex cum glumis magnitudine auctus. 5. Anthera. 

3. Flos masculus. 


TABULA XVII. 

SCHOENUS FRAGIFERUS. 

S. foliis crassis spongiosis; culmo folioso, involucro triphyllo, capitulis pluribus, globosis, 
lateralibus pedunculatis: glumis acutis muticis. 

Planta tripedalis et ultra, 

Radix fibrosa, crassa* 

Culmus erectus, triqueter, striatus, sub vaginas scabriusculus. 

Folia vaginantia, bipedalia, elongata; inferiora basin culmi vestientia; superiora saepe 
parum longiora, crassa, striata, glabra, spongiosa. 

Vagina: striatae, glabrae. 

Involucri foliola tot quot pedunculi, unum longissimum, duo ultima brevissima, striata, 
glabra, mucronata. 

Pedunculi trianguli, striati. 

Capitula quatuor ad sex magnitudine Fragariae minoris, medium sessile, reliqua pedum 
culata et nonnulla prolifera. 

Spicula. numerosae, densissime congestae, sessiles, anguste lanceolatae, rubescentes. 

Gluma: paleaceae, acutae, caeteroquin muticae, carinatae, rubescentes, nitidae. 

Stamina : Filamenta tria. 

Pistillum : Germen glumis inclusum. 

OBS. Species polygama persimilis Schoeno tricipiti Vahl. Icon. t. 3. sed vere dilfert 
floribus, quorum glumae muticae nec ut in illo aristatae. 

EXPLICATIO ICONIS. 

Fig. I. Planta magnitudine naturali. Fig. 3. Flos duplex. 

2. Spicula magnitudine aucta. -4. Flos femineus cum Pistillo. 


TABULA XVIII . 

SCHCENUS FLORIDUS. 

S. culmo folioso triquetro, pedunculis inferioribus distantibus, superioribus in umbellam 
aggregatis: pericarpio calyptrato. 

Planta tripedalis et ultra. 

Culmus argute triqueter, striatus, scaber, foliosus. 

Folia longissima, culmo plerumque longiora, vaginantia, carinata, striata, superne gla¬ 
bra, inferne scabra, margine carin&que serrato-aculeata, superiora breviora. 

Vagin m alternae, striatae, glabrae, basi etiam triquetrae. 

Corymbi compositi, laterales, pedunculati, foliis multo breviores, patentes, superiores in 
umbellam aggregati. 

Pedunculi e vaginis foliorum superiorum exeuntes, inferiores solitarii remoti, superiores 
aggregati et terminales. 

Pedicelli continud serie infra summitatem corymbi exeuntes. 

Bracteie inferiores circiter duas ad tres lineas longse; omnes setaceo-acuminatae. 

Spica; aggregatis, terminales, ovales, apice acutae, brevissime pedicellatae, circiter tres 
lineas longae. 

Flores polygami: masculi triandri, Aniheris longis; in femineis quoque Antherae adsunt 
sed steriles. 

Glumje ovatae, imbricatae, carinatae, inferiores breviores. 

Pistillum : Germen ovato-oblongum setis sex articulatis ad basin cinctum. Stylus 
unicus. Stigma revolutum. 

OBS. Habitus Schoeni Surinamensis, sed diversus forma vaginarum, spicarum, 
corymborum et praecipue seminum. 

EXPLICATIO ICONIS. 

Fig. 1. Planta magnitudine naturali. Fig. 3 . Flos femineus cum Pistillo. 

2. Spicula magnitudine aucta. _ 4. Flos duplex. 


TABULA XIX . 

CYPERUS AMENTACEUS. 

Triandria Monogynia . 

C. culmo compresso nudo; umbella laxa, gracili; spic& divaricata, apicibus squamatum 
deciduis amentiformibus. 

Planta bipedalis vel tripedalis. 

Radix fibrosa, ferruginea, nodulosa seu tuberosa, novam prolem hinc inde emittens. 

Culmus compressus, tenuis, striatus, ad basin foliosus. 

Folia omnia radicalia, culmo plerumque breviora, angusta, linearia, margine revoluta, 
aspera, striata, subtus isthmis transversis reticulata, nitida, culmi basin 
vestientia. 

Involucrum universale : Folia tria inaequalia, quorum primum longitudine circiter um¬ 
bellae. Partiale : folia quinque lineari-setacea, umbellulis multo breviora. 

Bractea brevissimae, oblique truncatae. 

Umbella decomposita; Radii sex vel septem, tenues, striati; unus erectus longior, uni-» 
vel biuncialis; ramulos brevissimos emittentes cum umbellula centrali, subsessili. 

Spicje plures, pedunculatae, lineares, acutae, angustissimae, dilute purpureae, circiter tres 
lineas longae, Squamis apice deciduis amentiformes. 

Glum^ oblongae, apice acutae, distichae, concavae, margine albidae, carina striata. 

Stamina : Filamenta tria: Antherce oblongae. 

Pistillum: Germen triquetrum, subrotundum, scabrum. Stylus filiformis purpurascens ; 
Stigmatibus tribus. 

explicatio iconis. 

Fig. 1. Planta magnitudine naturali. Fig. 4. Stamina. 

2. Spica glumis inferioribus jam laceris. 5. Pistillum. 

3. Gluma sub laceratione visa. 6. Germen dissectum cum semine. 

TABULA XX. 

CYPERUS STELLATUS. 

C. culmo triquetro nudo; umbella foliosa, composita, involucellis elongatis; spicis ob¬ 
longis ; spiculis subulatis linearibus. 

Planta bipedalis. 

Radix fibras flexuosas ferrugineas undique emittens. 

Culmus triqueter, nudus, striatus, laevis, margine prope basin asper. 

Folia carinata, striata, lanceolata, glauca, margine et subtus aspera, basin culmi ves¬ 
tientia, culmo longiora, mediocris latitudinis. 

Umbella composita, laxa, patens; Umbellula intermedia sessilis. Pedunculi sive Radii 
circiter octo, inaequales, quorum longissimi sunt tri- vel quadriunciales, brevissimi 
vix unciales, compressi, glabri, striati, patentes. 

Spicje plures, septem ad octo, oblongae, laxae, patentissimae sive horizontales, unciales 
subdistichae,' divaricatae. 

Spicula: numerosae, alternae, sessiles, divergentes, teretes, subulatae, undique circa Rachin 
collocatae, lineas circiter tres longae, plerumque triflorae. 

Gluma: ovato-oblongae, ferrugineae, glabrae, laeves, dorso rotundatae, Antheras et Germen 
amplectentes; imbricatae, sed remotiusculae ut apex inferioris basin tantummodo 
superioris attingat: infima ovata, obtusissima, caeteris brevior. 

Involucrum universale, polyphyllum ; foliolis longissimis inaequalibus, quorum tres 
culmo multo longiores, margine et earini asperis. 

Bractea: circiter unciales, oblique truncatae, striatae, acuminatae, ad basin rubrae. 

Involucrum partiale; foliolis multo angustioribus longitudine spicarum vel paulo lon¬ 
gioribus, margine asperis. 

explicatio iconis. 

Fig. 1. Planta magnitudine naturali. Fig. 3 . Stamina et Pistillum. 

2. Spicula magnitudine aucta. 4. Antheras dorso et fronte visas. 


TABULA XXI. 

CYPERUS juba:florus. 

C. culmo triquetro, nudo; umbella foliosa composita, spicis oblongis dense imbricatis; 
spiculis subulatis. 

Planta tripedalis et ultra. 

Radix fibrosa, ferruginea. 

Culmus sesquipedalis, triqueter, nudus, striatus, laevis. 

Folia carinata, fere unciam lata, nitida, margine serrato-aspera, basi equitantia, ple¬ 
rumque longitudine caulis. 

Umbella composita, erecta, universalis multiradiata; Pedunculi inaequales glabri, lon¬ 
giores palmares, breviores sescunciam longi. 

Spica: plures, compactae, unciam longae, semiunciam latae; terminali erecta, longiore. 

Spicula: numerosae, alternae, undique circa Rachin dense imbricatae, subulatae, circiter 
lineas quatuor longae, plerumque quadriflorae. 

Glumje ovato-oblongae, acutiusculae, glabrae, dorso rotundatae, imbricatae, rubentes. 

Involucrum universale polyphyllum, foliolis valde inaequalibus, nitidis, longissimis y 
quorum tria umbella duplo longiora, margine serrato-aspera. 

Bractea basi multo tenuiores et longe vaginantes. 

Involucrum partiale : foliolis multo angustioribus, spicis longioribus, margine asperis» 
Stamina : Filamenta tria. Antherce ellipticae. 

Pistillum : Germen anguste obovatum, trigonum. Styli tres. Stigmata acuta. 

EXPLICATIO ICONIS. 

Fig. 1. Planta magnitudine naturali. Anthera. 

2. Spicula magnitudine aucta. Pistillum. 

3. Stamina et Pistillum. 


TABULA XXII. 

SCIRPUS TENUIFOLIUS. 

S. foliis tenuissimis ; culmo nudo striato ; spicis umbellatis terminalibus. 

Radix fibrosa, ferruginea. 

Culmi plures, fasciculatim aggregati, striati, inferne flexuosi, superne nudi, glabri, foliis 
hinc inde circumsepti, duas ad quatuor uncias longi. 

Folia ad basin culmi plura, quasi fasciculata, culmo fere dimidio breviora, in cespitem 
congesta, linearia, tenuia, profunde striata, glabra, basi membranacea albidd. 
Involucrum diphyllum, basi dilatatum. 

Spica: quinque ad sex, terminales, una in centro umbellarum sessilis; omnes oblongo- 
ovatae, imbricatae: Squamis ovatis, concavis, carinatis, apice rubris. 

Stamina : Filamenta tria. 

Pistillum: Germen triquetrum, ovale, glabrum. Stylus unicus; Stigmata tria, hispida, 

EXPLICATIO ICONIS. 

Fig. 1. Planta magnitudine naturali. Fig. 3. Stamina et Pistillum. 

2. Spica magnitudine aucta. 4. Glumas fronte et a latere visae. 


TABULA XXIII. 

SCIRPUS PULCHER. 

S. foliis rigidis, uno latere sulcatis; culmo triquetro; spicis cylindraceis, conglomeratis, 
terminalibus. 

Planta pedalis vel bipedalis et ultra. 

Radices fibrosae, fuscae, incurvo-horizon tales, stoloniferae. 

Culmus erectus, longus, triqueter, laevis, striatus. 

Folia radicalia, culmo dimidio breviora, crassa, angusta, lineari-lanceolata, striata, sulco 
profundo longitudinali, versus basin margine membranacea et fusca. 

Involucrum monophyllum, semiunciale, carinatum, striatum, margine carinaque 
asperum. 

Pedicelli brevissimi. 

Spica: quatuor ad decem, cylindraceae, conglomeratae, crassitie pennae anserinae, semiun- 
ciales, obtusae, inaequales, sessiles. 

Spicula: numerossimae, undique circa Rachin dense congestae, imbricatae, teretes, circiter 
tres lineas longae. 

Gluma: ovatae, striatae, carinatae, arcte imbricatae, earini asperae, margine mem¬ 
branaceae. 

Stamina: Filamenta tria, linearia, brevia. 

Pistillum : Germen oblongum, triquetrum, striatum. Stylus longus, teres. 
mata duo. 


EXPLICATIO ICONIS. 

Fig. 1. Planta magnitudine naturali. Fig. 4. Germen. Stylus. Stigmata. 

2. Flos integer magnitudine auctus. 5. Anthera. 

3. Stamina cum Pistillo. 6. Gluma dorso visa. 


Stig- 


TARULA XXIV. 

SCIRPUS BROMELIiEFOLIUS. 

S. culmo triquetro crasso : foliis anguste lanceolatis; corymbo valde decomposito; spiculis 
chrysaloideis. 

Planta tripedalis et ultra. 

Culmus triqueter, striatus, crassus, glaber, ad basin foliis vestitus. 

Polia lata, lanceolata, striata, carinata, margine et carinis scabra, glabra, culmo multo 
longiora, basin culmi amplectentia. 

Involucri universalis folia subterna, inaequalia: maxima umbeM duplo longiora, alia 
multo breviora, lanceolata, acutissima patentia, striata, carinata, margine et 
carind, aspera, semiamplexicaulia, glabra, triplici serie per pollicare spatium 
juxta latera culmi disposita. 

Involucri partialis foliola umbella breviora, lineari-subulata, setacea, margine scabra. 
Bractea: dimidiato-lanceolatae, concavae, circiter unciales, basi pedunculos amplectentes. 
Pedunculi compressi, striati, laeves, axillares, solitarii, stricti; inferiores remotiores, 
longiores, septem circiter pollices longi; superiores sensim breviores; omnes folio 
suo dimidio plerumque longiores, apice corymbiferi. Pedicelli valde inaequales, 
patentes, alterni. 

Umbella decomposita; Radii novem ad decem, cum umbella centrali subsessili. 

Spica: alternae, teretes, longae, unciales, acuminatae, chrysalidem quorundam insectorum 
referentes. 

Gluma, grandes, apice obtusae, carinatae, rubrae, dense et valde imbricatae. 

Stamina : in floribus hermaphroditis tria, (forte sterilia) in masculis octo. 

Pistillum; Germen triquetrum. 

explicatio iconis. 

Fig. 1. Planta magnitudine naturali. Fig. 4. Idem apertus. 

2. Flos hermaphroditus magnitudine auctus. 5. Anthera. 

3. Flos masculus clausus. 6. Semen. 


TABULA XXV . 

CENCHRUS MARGINALIS. 

C. foliis inferne crispulis; vaginis scabris vel etiam laevibus; spiculis angustis: glumis 
scaberrimis. 

Planta sesqui-vel bipedalis. 

Culmus decumbens, quamvis nostrum specimen forsan ab aliis herbis suffocatum erectum 
sit, internodiis vaginis parum longioribus, cylindraceus: Rami alterni, pergra¬ 
ciles, et haud raro nudi. 







Folia alterna, remotiuscula, lanceolato-cuneata, inferne margine crispula pilisque ciliata! 

Vagina longae, scabrae et pilosa, interdum vero in uno eodemque ramo laeves, 
purpurascentes, ultima sub spica rudimento tantum folii terminata. 

Spica: terminales, brevissime ultra folium pedunculatae, unilaterales. 

Rachis laevis, angustissime marginata. 

Spicula: distichae, alternae, purpureae, angustae, circiter quatuor lineas longae. 

Gluma: exteriores valde muricatae, setosaeque, purpureae, striatae: interiores laeves obtu¬ 
sae que. 

Stamina: Filamenta tria, brevissima. Antherce crassiusculae, oblongae, bifidae. 

Pistillum: Germen obovatum. Stylus lorxgus. Stigmata brevissima, plumosa. 

OBS. Facies congenerum, ab omnibus quibus ni fallor discrepat margine foliorum 
ad basin undulato. 


EXPLICATIO ICONIS. 


Fig. 1. Planta magnitudine naturali. 

2. Spicula magnitudine aucta. 

3. Glumas duae interiores clausae. 


Fig. 4. Easdem apertas. 

5. Genitalia. 

6. Stamen. 


TABULA XXVL 

PASPALUM GRACILE. 

Triandria Digynia . 

P. Paniculi long& simplici; spicis plurimis, alternis binatisque, rachi acuminati; floribus 
distichis. 

Culmus pedalis, teres, glaber, erectus, striatus, vaginis foliorum tectus. 

Folia lineari-lanceolata, striata, pilis minutis adpressis retrorsum scabriuscula, carinata, 
margine praecipue aspera. 

Vagina: longae, pilosae, latae, striatae, culmum obducentes: praeter stipulam communem, ad 
basin laminae, tribus vel quatuor aliis angustioribus basi circumpositis suffultae. 

Raciiis spicae membranacea, complanata, striata, margine peraspera, subtus tecta floribus 
sessilibus, alternis duplici serie dispositis, laxe imbricatis. 

Spica: erectiusculae, angustae, unciales vel sesquiunciales; pedunculi brevissimi. 

Spicula: ovatae, valde compressae, villosae, nervo longitudinali valde prominente, utrinque 
marginatae. 

Stamina : Filamenta tria, tenuissima. 

Pistillum: Germen obovatum, compressum. Styli duo ; Stigmata plumosa. 

EXPLICATIO ICONIS. 

Fig. 1. Planta magnitudine naturali. Fig. 4. Spicula. 

2. Spica fronte visa magnitudine aucta. 5. Eadem aperta. 

3. Eadem dorso visa. 

TABULA XX VII. 

PANICUM AMPLEXICAULE. 

P. foliis basi cordatis, venis valde curvatis: Stipulis totis fissis: paniculfi spiciformi lon¬ 
gissimi. 

Culmus erectus, forsan altissinius, attamen angustus, teres, striatus, nodis cylindraceis 
aequalibus, vaginis foliorum obductus. 

Folia anguste lanceolata, basi piane singulariter cordata, nonnihil undulata, venis basi 
concentricis et valde curvatis, acuta, margine scabra, et juxta apicem involuta, 
striata, utrinque laevia. Vagina parum folliculares. 

Panicula spiciformis, longissima, plerumque pedalis. 

Spicula numerosissinufe, dense confertae: glumi infimi cuculliformi. 

Stamina: Filamenta tria, brevia; Anthera oblongae. 

Pistillum : Germen compressum. Styli duo. Stigmata plumosa. 

OBS. An affines species similibus vaginis gaudeant nescio; in hac certe observatu 
dignae sunt* 


explicatio iconis. 


Figi 1. Planta magnitudine naturali. 
2. Spicula magnitudine aucta. 


Fig. 3. Stamina. 

4. Germen. Styli. 


TABULA XXVIII. 

PANICUM COMMELIN^EFOLIUM. 

Pi culmo vestito, foliis longe cuneatis basi amplexicauli striatis praecipue subtus : paniculi 
capillacea turbinata. 

Culmus bi- vel tripedalis, erectus, striatus, usque ad summitatem foliorum vaginis totus 
vestitus. 

Folia longe cuneata* acuta* basi valde amptexicaulia, alterna, approximata, patentia, 
striata, pilis sericeis prsecipue subtus hirsuta. 

Vagina: arctae, breves, striatae. 

Panicula dense obpyramidales, seu turbinatae, terminales, erectae, ramosissimae, pa¬ 
tentes, rubrae. Rami alterni, multifariam subdivisi, patentes, capillacei. 
Spicula: simplices, terminales, minutae, subglobosae. 

Gluma: ovatae, obtusae, striatae, carinatae, rubrae. 

Stamina: Filamenta tria, brevissima; Antherce crassae, oblongae. 

Pistillum : Germen subrotundum. Styli duo. 

explicatio iconis. 

Fig. 1. Planta magnitudine naturali. Fig. 4. Stamina. 

2. Spicula magnitudine aucta. Pistillum. 

3. Eadem aperta. 


TABULA XXIX. 

PANICUM scoparium, 

P. panicula ramosissima divaricato-patente; foliis mucronatis, vaginis hirsutissimis, flori» 
bus solitariis terminalibus. 

P. Cayennense Lam . Ency. Illust. p. 173? 

Culmus bi-vel tripedalis, glaber, foliosus, striatus, geniculatus, subinde radicans et infra 
nodos hirsutulus. 







Nodi tres ad quatuor pollices distantes. 

Folia panicula longiora, mucronata, striata, glabra, carinata, margme aspera. 
Vaginie arctae, longitudinaliter striatae, pilis densissimis tectae, ligul& tota pilosi 
Paniciil/e e sinu foliorum, patentissimae, terminales et axillares, ramosissimae. 
Rami alterne conferti, multifariam subdivisi, divaricato-patentissimi. 

SpicuLiE minutae, terminales, solitariae, subglobosae, albidae. 

Glumje tres: valvula exterior minor; omnes ovatae, striatae, carinatae. 

Stamina: Filamenta tria; Antherce crassae, oblongae, nigrae. 

Pistillum : Germen ovatum. Styli duo. Stigmata plumosa. 

explicatio iconis. 

Fig. 1. Planta magnitudine naturali. Fig. 4. Stamina. 

2. Spicula magnitudine aucta. 5 . Antherae. 

3. Eadem aperta. 6. Pistillum. 


TABULA XXX. 

ARISTIDA ELEGANS. 

A. spicis longis tenuissimis sparsis, aristis longissimis crinitis. 

Radix fibrosa. 

Culmi plures, conferti quasi fasciculati, juxta basin parum flexuosi, graciles, laeves, foliis 
hinc inde circumsepti, sex ad octo uncias longi. 

Folia angustissima, dense approximata quasi fasciculata, erecta, striata, glabra. 
Panicula ramosa: ramis laxis, erectis, patentibus; flosculis longe pedicellatis, angustis. 
Pedicelli exquisite hirti. 

G LUiVi/E duae, subaequales, carinatae, carinis exquisite serrulatis. 

Arista medio trifida. 

Semen minutissimum, acuminatum. 

Variat, a : Panicula albida. 

/3: Panicula rubra. 

EXPLICATIO ICONIS. 

Fig. .1. Planta magnitudine naturali. Fig. 3. Flosculus. ♦ 

2. Ramulus magnitudine aucta. 4. Glumae. 


TABULA XXXI. 

ROPALA HAMELIiEFOLIA. 

Tetrandria Monogynia. - - - 

R. foliis quaternis, cuneato-lanceolatis, breviter acuminatis: spicis longissimis; ramis ver- 
ticillatis basi horizontalibus. ' 

Roupala sessilifolia. Poiret in Lncycl. Bot. v. 6. p. 316 f 

Caulis gracilis, teres, striatus, pubescens. 

Folia quaterna nec unquam in nostro exemplari alterna vel duo tantum opposita: Petioli 
brevissimi constanter adsunt, fusci, pubescentes: Lamince octo ad.decem pollices 
longae, circiter tres latae, nervosae, adhuc tenellae pubescentes:, adultae glabrae. 

Flores numerosissimi. 

Racemi, longissimi, ramis quatuor verticillatis horizontalibus tenellis etiam deflexis, basi 
incrassatis pariter demum elongatis et floribundis. 






Bractea lineari-attenuata, sub singulis ramis, pubescens. 

Pedunculi gracillimi, pubescentes, sparsim approximati. 

Corolla extus tomentdsa, quadripartita: Lacinice anguste spatulatae, obtusae. 

Stamina : Filamenta corollae longitudine ? laxa, plana: Antherce oblongae, fronte et mar¬ 
ginibus albidae. 

Nectarium basi integrum, acute quadrifidum, laeve. 

Pistillum : Germen pilosum. Stylus filiformis. Stigma clavatum. 

Fructum non vidi: ob structuram Nectarii ad hoc genus refero. 

EXPLICATIO ICONIS. 

Fig. l. Planta magnitudine naturali. Fig. 4. Pistillum cum Nectario. 

2. Flos magnitudine auctus. 5 . Idem cum Germine. 

3 . Filamenta et Antheras dorso et fronte visae. 

TABULA XXXII. 

POTHOS GRACILIS. 

Tetrandria Monogynio . 

P. foliis cuneato-lanceolatis, integerrimis, longissime petiolatis : spicis brevibus graci- 
libusque. 

Radix fibris numerosis, longis, crassis. 

Folia omnia radicalia, longe petiolata, cuneato-lanceolata, acuminata, utrinque Ite via. 
Petioli longi, striati. 

Pedunculi gracillimi, petiolis paulo longiores, laeves. 

Spatha monophylla, lanceolato-cuneata, spica dimidio brevior. 

Spica vix pollicem longa, teretiuscula, floribus confertis. 

explicatio iconis. 

~ Fig. 1. Planta magnitudine naturali. Fig. 3» 4. Germen a latere et fronte visum. 

2. Spica magnitudine aucta. 5 . Filamentum. Anthera. 


TABULA XXXIII. 

POTHOS CANNA1FOLIA. 

P. foliis in aequilateralibus ovato-lanceolatis, acuminatis, petiolis latis; spicis terminalibus. 
Caulis erectus, striatus, articulatus, foliosus. 

Folia sex pollices longa, duos lata, in aequilateralia, ovato-lanceolata, venis parallelis 
exquisite striata, laevia. 

Petioli lati, longitudine dimidii folii, caulem amplectentia. 

Pedunculi brevissimi. 

Spatha monophylla, glabra, convoluta, fere longitudine spadicis, acuminata. 

Spica tres pollices longa, teretiuscula, calamo crassior, floribus densissime confertis, 

explicatio iconis. 

Fig. 1. Planta magnitudine naturali. Fig. 3 . Germen. 

2. Pars spicas magnitudine aucta. 






TABULA XXXIV. 

POTHOS SAGITTiEFOLIA. 

P. foliis repando-sagittatis; petiolis longissimis scabris; spicis brevibus, spatha longissima 
acuminati. 

Planta quinquepedalis. 

Folia radicalia : Petioli longissimi, radulae instar scabri: Lamina repando-sagittatas lobis 
approximatis, apice et basi acuminatae, nervis conniventibus. 

Pedunculi petiolis consimiles sed parum scabri. 

Spatha monophylla, longissime acuminata, laevis. 

Spica circiter duos pollices longa, lata, floribus confertis* 

EXPLICATIO ICONIS* 

Fig. 1. Planta magnitudine parum diminuta. Fig* 3. Corolla. 

2. Pars spicas magnitudine aucta. 4. Filamentum. Anthera. 


TABULA XXXV . 

TRICHOMANES ELEGANS. 

Cryptogamia Filices. 

T. fronde pinnatifida, pinnis apice truncato-denticulatis; frondibus fertilibus longe pedun¬ 
cularis. 

Filix pedalis, laevis. 

Radices fibrosae, crassae, in cespitem congestae. 

Stipes brevis, triqueter, intus sulcatus. 

Frons oblonga, acuminata, pinnatifida; Pinna oppositae vel suboppositae, distinctae, sub- 
lineares, sinubus acutis, apice truncato-denticulatae. 

Calyces ad marginem utrumque frondium fertilium erumpentes, infundibuliformes, mar¬ 
gine obtuso, integerrimo. 

EXPLICATIO ICONIS. 

Fig. I. Planta magnitudine naturali. Fig. 3. Eadem in fructu. 

2. Pars frondis fertilis tenellae magnitudine aucta. 4. Columnula. 


TABULA XXXVI. 

DANiEA SIMPLICIFOLIA. 

D. frondibus lanceolato-oblongis, glabris, integerrimis. 

Filix sesquipedalis, erecta, facie Asplenii Scolopendrii, Linn. 

Radices teretes, simpliciusculi. 

Stipes sex ad duodecim pollices longus, longitudinaliter profunde sulcatus et striatus, 
villosulus. 

Frons oblongo-lanceolata, acuminata, superiore facie glabra, inferiore laevis, Nervo per 
mediam frondem decurrente, in dorso protuberante, ex quo nervuli plures laterales 
paralleli ad angulum obtusum egrediuntur. 

Fructificationes minimas, lineolis parallelis fere totam superficiem frondis fertilis tegentes 

explicatio iconis. 


Fig. 1. Planta magnitudine naturali. 


Fig. 2. Pars frondis fertilis magnitudine aucta. 

TABULA XXXVII. 

MARANTA PETIOLATA. 

Monandria Monogynia. 

M. foliis ellipticis, apice parum obliquis: spicis longissimis, corollae laciniis interioribus 
obovatis. 

Folia omnia radiealia: Petiolus undecim pollices longus, fere totus equitans, inde repente 
angustatus et teretiusculus: Lamina duodecim pollices longa, quatuor lata, inte¬ 
gerrima, breviter acuminata, utrinque laevis : Nervi plurimi, paralleli. 
Pedunculi viginti pollices longi, angulati, striati, glabri. 

Bractea alternae, angustae, cymbiformes, fere totae vaginantes, integerrimae, vix striatae. 
Corolla tripollicaris, limbi laciniis tribus exterioribus lanceolatis, acutis; tribus inte¬ 
rioribus obovatis, un& maxima. 

Stylus revolutus. 

EXPLICATIO ICONIS. 

Fig. 1. Planta magnitudine naturali. Fig. 2. Flores duo magnitudine aucti. 


TABULA XXXVIII. 

ROPALA PINNATA. 

Tetrandria Monogynia . 

R. foliis pinnatis: foliolis petiolatis, tri- vel quadrijugis, ovalibus; spicis longissimis; pe¬ 
dunculis pube densa ferrugineis. 

Roupala pinnata. Poiret in Lncycl Bot.v . 6. p. 317. 

Arbor P facie Scytaliarum. 

Caulis teres, sub foliis ultimis in nostro specimine jam lignosus ubi nonnihil cinereus, mox 
in rudimento novi rami pube dens4 obdactns uti totus pedunculus, cicatricibus 
petiolorum latis et valde prominentibus. 

Folia pinnata: Petioli basi incrassati, teretiusculi apice ultra folia parum producti, nec 
repente desinentes : Foliola opposita, longiuscule petiolata, integerrima, apice ipso 
vix attenuato, supra lucida, adulta subtus glabriuscula. 

Flores in spicis longis densis. 

Pedunculi ni fallor in rudimentis ramorum novorum laterales, nec revera terminales, 
oppositi, quorum alter in nostro specimine diruptus. 

Pedicelli sparsi, nec regulariter dispositi, saepe duo simul exeuntes. 

Corolla extus pube ferruginea densissimi vestita, quadripartita: Lacinia ( ni potius Petala 
distincta) anguste spatulatae. 

Stamina : Filamenta brevissima. Antherce filamentis triplo longiores. 

Germen ovatum. 

Nectarium late annulare, quadrilobum, lobis inferne angustioribus. 

EXPLICATIO ICONIS. 

Fig. 1. Planta magnitudine naturali. Fig. 4. Lacinia Corollae. 

2. Flos magnitudine auctus. 5. 6. Stamen dorso et fronte visum. 

3 . Pistillum cum Nectario. ; 

TABULA XXXIX. 

ROPALA NITIDA. 

R. foliis ovali-lanceolatis, vix acuminatis, nitidis; spicis axillaribus gracilibus; stylo 
capillari. 

Caulis teres, cortice scabriusculo. 

Folia Lauri, alterna, densiuscula; Petioli semipollicares vel ultra longi; Lamna, inte¬ 
gerrimae, parum acuminatae, supra nitidae, subtus glabrae, adhuc tenellae evidenter 
pubescentes. 

Flores in spicis gracilibus. 

Pedunculi ex omnibus fere axillis foliorum delapsorum, 

Pedicelli fasciculatim sparsi. 

Corolla in hac videtur plane tetrapetala: petalis perangustis, revolutis, apice lanceolatis. 
Stamina: Filamenta brevissima, angusta. Antherce albidae, anguste lanceolatae. 
Nectaria quatuor, callosa, in floribus inferioribus jam decidua. 

EXPLICATIO ICONIS. 

Fig. 1 . Planta magnitudine naturali. Fig. 3 . Petalum unicum. 

2. Flores duo, Corolla alterius delapsa, 4. Pistillum cum Nectariis. 

magnitudine aucti. 5. 6. Stamen fronte et dorso visum. 


TABULA XL. 

SOLENA LATIFOLIA. 

Pentandria Monogynia . 

S. stipulis late cuneatis: foliis oppositis, ellipticis i corymbis terminalibus densis: Corollae 
tubo recto, limbo valde irregulari. 

Frutex ramosus. 

Caulis teres, internodiis longiusculis. 

Rami alterni, parum deorsum arcuati. 

Stipul2e late cuneatae, integerrimae. 

Polia opposita, elliptica, integerrima, acutiuseulo apice ipso, coriacea, supra glabra, 
petiolata. 

Corymbi terminales, densi; ramulis patentibus. 

Pedicelli graciles. 

Calyx monopliyllus, cyathiformis, quinquedentatus; dentibus obtusis. 

Corolla monopetala; Tubus longissimus, in hac specie certe rectus, angustus, versus faucem 
parum ampliatus ; Limbus quinquepartitus; laciniis subrotundis, obtusis, recurvo- 
horizontalibus, duabus multo largioribus. 

Stamina : Filamenta quinque brevia, apice incurva, fauci tubi inserta. 

Antherce oblongae, incurvae, apice cuneiformes, dorso hirsutae, filamentis prope 
basin adnexae : Loculi infra apicem Antherae desinentes. 

Pistillum : Germen subrotundum. Stylus tubo brevior. Stigma bipartitum. 

OBS. In figura Prosoquerise apud Aublet, limbus regularis depingitur, nihilominus 
valde suspicor irregularem esse: in ejus specimine, nunc in Herbario Banksiano 
conservato, Antherae, quae persingulares, certe similes sunt: itaque hanc stirpem 
congenerem esse judicavi. 

EXPLICATIO ICONIS. 

Fig. 1. Planta magnitudine naturali. Fig. 3. Pistillum magnitudine auctum. 

2. Corolla aperta. 4. 5. Antheras valde auctae, fronte et latere visae. 


TABULA XLI. 

SOLENA GRACILIS. 

S. stipulis anguste cuneatis; foliis ovali-lanceolatis acuminatis; corymbis terminalibus, 
quatuor- ad quinquefloris, corollae tubo curvo, limbo irregulari. 

Frutex ramosus. 

Caulis teres, internodiis brevibus. 

Gemma: saepe duplices, alia super aliam ut in Styracibus. 

Rami oppositi. 

Stipula acutae, deciduae. 

Folia opposita, ovali-lanceolata, integerrima, acuminata, petiolata, supra glabra, coriacea, 
tenuiter nervosa. 

Corymbi terminales, quatuor- vel quinqueflori. 

Pedicelli breves, exquisite rugosi in siccis. 

Calyx monophyllus, cyathiformis, quinquedentatus; dentibus acutis. 

Corolla monopetala; Tubus longissimus, angustissimus, versus faucem parum ampliatus; 
Limbus quinquepartitus : laciniis ellipticis, duabus majoribus. 

Stamina : Filamenta quinque, brevia, apice incurva, fauci tubi inserta. Antherce ob¬ 
longae, incurvae, utrinque acutae, dorso hirsutae, filamentis prope basin adnexae : 
loculis paulo longioribus quam in Latifolia. 

Pistillum : Germen anguste obovatum, laeve. Stylus tubo brevior. Stigmata anguste 
obovata. 

Habitat in Sylvis remotis eundo a fluvio Dorapu ad Kaw. 

OBS. Contuli cum Specimine Solenae longiflorae Aubletii in Herbario Banksiano; sed 
differt praecipue foliorum nervis et calycis figura. 

explicatio iconis. 

Fig. 1. Planta magnitudine naturali. Fig. 3. Pistillum magnitudine auctum. 

2. Corolla aperta. 4. 5. Antherse valde auctas, fronte et dorso visas. 


TABULA XLIL 

PSYCHOTRIA QUADRIFOLIA. 

Pentandria Monogynia. 

P. caule tetragono, stipulis intra foliaceis vaginantibus, foliis oblongo-lanceolatis acumi¬ 
natis, corymbis multifloris, pedunculis foliis parum brevioribus. 

Caulis rectus, intus cavus, tetragonus, angulis teretibus. 

Stipulie intrafoliaceae, vaginantes, quadrifidae. 

Folia quaterna, oblongo-lanceolata, integerrima, acuminata, glabra, petiolata: Nervi 
laterales, paralleli; intermediis etiam parallelis. 

Flores numerosissimi in corymbum amplum terminalem dispositi. 

Bractea parva ad singulos flores, terminalibus vero tribus suffultis. 

Calyx monophyllus, quinquedentatus ; dentibus acutis. 

Corolla monopetaJa, infundibuliformis: Tubus longus, superne parum dilatatus; Limbus 
patens, quinquepartitus : laciniis lanceolatis. 

Stamina : Filamenta quinque, brevissima, fauci tubi inserta : Anthera sagittatae, erectae. 
Pistillum: Germen subrotundum, coronatum intra corollam nectario hemisphaerico: 
Stylus cylindraceus, coroM longior: Stigma bipartitum, patens. 

OBS. Habitus Ochrosiaruin aliquarum. 

EXPLICATIO ICONIS, 

Fig. 1. Planta magnitudine naturali. Fig. 4. Pistillum magnitudine valde auctum. 

2. Pars Ramuli magnitudine aucta. 5. Anthera. 

3 . Flos integer apertus. 


TABULA XLIIL 

CEPHAELIS JUSTICLEFOLIA. 

Pcntandria Monogynia . 

C. ramis dependentibus nodosis, foliis ovali-lanceolatis utrinque glabris, stipulis bidentatis, 
pedunculis longis, calyce subintegro, stigmate bilamellari. 

Frutex sex- ad octo-pedalis: ramis gracilibus, prostratis vel dependentibus, ad articulos 
crassioribus. 

Folia opposita, brevissime petiolata, ovali-lanceolata, integerrima, acuminata, utrinque 
glabra, tenuiter nervosa. 

Stipulae truncatee, utrinque dentibus duobus. 

Flores in capitulis terminalibus sessiles. 

Pedunculi pubescentes. 

Bracteae fulvae, late lanceolatae, flores includentes, confluentes, rare pubescentes, supe¬ 
riores sensim minores. 

Calyx valde tenuis, fere truncatus, absque dentibus conspicuis, rare ciliatus. 

CoROLLiE Tubus anguste infundibuliformis, fauce pilis barbatus; Limbus revolutus; laciniis 
acutis. 

Stamina : Filamenta parum infra limbum inserta, decurrentia ; Anthera longae. 

Habitat ad ripas fluviorum. 

OBS. Insertio florum in hac stirpe plane singularis est: scilicet e disco baseos bracte¬ 
arum inter se confluentium sessilis, bis tantummodo nec floribus coadunatis. 

EXPLICATIO ICONIS. 

Fig. 1. Planta magnitudine naturali. Fig. 4. Pistillum magis ampliatum. 

2. Flos integer magnitudine auctus. 5. 6. Antherae fronte latereque visae, et eadem propor- 

3 . Idem apertus, et eadem proportione tione ac Pistillum ampliatae. 

ampliatus. 




29 


TABULA XLIV\ 

CEPHAELIS DICHOTOMA. 

C* ramis dichotomis, stipulis bidentatis, foliis ovali-lanceolatis, pedunculis brevibus, brac¬ 
teis suborbicularibus. 

Frutex ramosus, sex- ad octo-pedalis. 

Rami lati, dichotomi. 

Foeia opposita, brevissime petiolata, ovali-lanceolata, integerrima, acuminata, supra gla¬ 
bra, subtus laevia. 

Stipula bidentatae. 

Flores terminales, capitati. 

Pedunculi graciles et breves. 

Bractea fulvae, suborbiculares. 

Calyx obsolete quinquefidus. 

Corolla quinquefida; laciniis recurvis. 

Stamina: Filamenta quinque sub hirsuta parte tubi inserta, laciniis alterna. Antherce 
oblongae, parum exsertae, apice obtusae. 

Pistillum : Germen subrotundum. Stylus corolla brevior. Stigma bilamellare, intus 
pubescens. 

OBS. Fructus ut in Psychotriis multis sulcatus. 


EXPLICATIO ICONIS. 


Fig. 1. Planta magnitudine naturali. 

2. Calyx magnitudine auctus. 

3. Flos integer. 

4. Corolla aperta. 


Fig. 5. Pistillum. 

6. Y. Antherss dorso et fronte visae. 

8. Fructus in capitulum congesti. 

9. Semina. 


TABULA XLV- 

SCHRADERA LIGULARXS. 

Pentandria Monogynia . 

S. stipulis emarginatis brevibus, foliis lanceolatis acuminatis, bracteis ligularibus longis¬ 
simis. 

Rami cinerei, articulati, glabri. 

Stipula: latae, emarginatae, quasi duae utrinque. 

Folia opposita: Fetioli basi subtus valde prominentes; Lamince octo pollices longae, lan- 
ceolatae, acuminatae, utrinque glabrae, nervosas. 

Pedunculus terminalis, bi-vel tri-pollicaris, compressus, sursum parum latior, solitarius, 
vel duo. 

Bractea: circiter novem, capitulo multo longiores, pollicares, ligulares. 

Flores dense conglomerati. 

Calyx cyathiformis, margine parum quinquedentatus. 

Corolla monopetala; Tubus semipollicaris ; limbus quinquepartitus: Lacinice lanceolatae, 
reflexae, dorso apicis mucronem mitem obtusum, ut in quibusdam aliis generibus 
hujusce ordinis, exserentes. 

Stamina : Filamenta quinque, brevia, fauci tubi inserta. Anthera sublineares, inter 
lacinias limbi erectae. 

Pistillum: Germen inferum. Stylus unicus, corollae longitudine. Stigmata duo, crassa, 
reflexa. 

OBS. Differt a Genere Rudgea, cujus character in Linn. Trans, vol 8. extat, fructu 
polyspermo, praeter totum habitum. 

EXPLICATIO ICONIS. 

Fig. 1. Planta magnitudine naturali. Fig. 4. Pistillum. 

2. Flos integer magnitudine auctus. 5 . 6. Anthera fronte et dorso visas. 

3. Corolla aperta. 

TABULA XLVI. 

CORDXA PANICULARIS. 

Pentandria Monogynia. 

C. foliis ovalibus integerrimis acuminatis, paniculis latissimis, calyce cyathifonni intus 
dense hirsuto, antheris valde bifurcis. 

Ramuli dichotomi, angulati, striati, pube adpressa scabriusculi. 

Folia petiolata, alterna, ovalia, integerrima, acuminata, nervosa, supra glabra, subtus 
laevia, utrinque leviter pubescentia. 

Petioli semiteretes, supra canaliculati, pubescentes. 

Panicula terminalis, latissima, dichotoma, ramulis patentibus. 

Flores vix pedicellati, ramulis ultimis brevissimis. 

Calyx monophyllus, cyathiformis, quinquedentatus, intus dense hirsutus. 

Corolla monopetala, tubulosa, calyce usque ad limbum inclusa: Laciniis subrotundis 
recurvis. 

Stamina: Filamenta quinque, corolla longiora, fauci tubi inter lacinias inserta: Anthera 
incumbentes, valdd bifurcee, apice obtusse. 

Pistillum : Germen longe pyramidatum. Stylus longitudine corollae, quadrifidus. Stig¬ 
mata pileiformia, hemisphaerica. 

OBS. Herba tota flavedine tincta in specimine sicco. 

EXPLICATIO ICONIS. 

' Fig. 1. Planta magnitudine naturali. Fig. 4. Corolla aperta. 

2. Calyx magnitudine auctus. 5. Pistillum. 

3. Flos integer. 6. 7. 8. Anthera fronte, dorso, et latere visas. 



TABULA XLVII. 


BUMELIA CUNEIFOLIA. 

Pentandria Monogynia. 

B. foliis cuneato-Ianceolatis nervosis acuminatis, antheris ovato-cuneatis. 
Arbor excelsa, ramulis teneris pube ferruginei vestitis. 

Petioli brevissimi, pube ferruginei tecti. 

Folia densa, alterna, cuneato-lanceolata, nervosa, tenuissime venosa, utrinque glaberrima, 
nervis tamen pubescentibus. 

Flores in fasciculis densis e ramis vetustis pariter ac junioribus gracillimis. 

Pedunculi semipollicares. 

Calyx quinquepartitus: laciniis ovatis, concavis, incumbentibus, tomentosis. 

Corolla monopetala, profunde quinquefida, laciniis ovatis, concavis, obtusis. 

Stamina : Filamenta quinque, corolla breviora, disco baseos laciniarum inserta. 
Pistillum: Germen ovatum, tomentosum; Stigma sessile, obtusum. 

explicatio iconis. 

Fig. 1. Ramulus magnitudine naturali. Fig. 5. Flos apertus. 

2. Pars corticis floribus aggregatis. 6. Pistillum. 

3. Calyx magnitudine auctus. 7. Antheras fronte et dorso vism. 

4» Flos integer. 


TABULA XLVIIL 

CERBERA TRIPHYLLA. 

Pentandria Monogynia . 

C. foliis late ovatis nervosis acuminatis, floribus vix pollicem longis. 

Arbor ramis crassis, trigonis, cinereis. 

Folia breviter petiolata, terna, late ovata, integerrima, acuminata, nervosa, supra glabra, 
subtus laevia, in siccis fragilissima. 

Panicula: terminales : ramis ternis. 

Calyx brevis, monophyllus, usque ad medium quinquefidus : laciniis cuneatis; extus 
dense pubescens. 

Corolla monopetala, infundibuliformis : limbo longitudine tubi, recurvo, quinquepar¬ 
tito : laciniis semiellipticis, obtusis ; extus dense pubescens. 

Stamina: Filamenta quinque, brevia, medio tubi inserta. Antherce sagittatae. 

Pistillum : Germen turbinatum. Stylus usque ad basin filamentorum attingens. Stigma 
medio latius, et basi, ni fallor, truncatum. 

EXPLICATIO ICONIS. 

Fig. 1. Planta magnitudine naturali. Fig. 4. Corolla aperta. 

2. Calyx magnitudine auctus. 5. 6 . Antherae fronte et dorso visas. 

3. Flos integer. 7. Pistillum. 


TABULA XLIX . 

BROMELIA LONGIFOLIA* 

Hexandria Monogynia . 

B. foliis longissime attenuatis mucronatis serrato-aculeatis, spica sessili strobiliformi. 

Folia omnia radicalia, densissime equitantia, lineari-attenuata, striata, acuminata, qua- 
tuor- ad quinque-pedalia. 

Caulis seu scapus solitarius foliis multo brevior, totus vestitus bracteis lanceolatis, crenu- 
lato-ciliatis, basi latioribus, purpurascentibus. 

Spica solitaria, compacta, oblonga, diametro longitudinali sexpollicari, transversali tri- 
pollicari. 

Spicula partiales quinque- ad sexflone. 

Calyx ad receptaculum usque tripartitus : Foliolis ovatis, concavis, conniventibus, basi et 
medio crassioribus, apice mucronatis. 

Corolla nulla. 

Stamina : Filamenta sex; tria latiora. Antherce in specimine nostro jam deciduae. 
Pistillum : Germen subrotundum. Stylus longitudine filamentorum. Stigma trifidum* 

explicatio iconis. 

Fig. 1. Planta magnitudine naturali. Fig. 4. Stamina. 

2. Folium, magnitudine naturali. 5. Pistillum. 

3. Flos integer, magnitudine auctus. 


TABULA L . 

TILLANDSXA BROMELLEFOLIA. 


Hexctndria Monogynia . 

T. foliis late lineari-lanceolatis serrato-aculeatis acuminatis, spica elliptica densissime 
tomentosd. 

Planta tripedalis. 

Radix crassa, fusca, stolonifera, fibrosa: fibris numerosis, flexuosis. 

Folia radicalia, basi equitantia, striata, serrato-aculeata : aculeis incurvatis. 

Pedunculus erectus, striatus, parum lanatus, foliosus; bracteis inferioribus vaginantibus, 
superioribus equitantibus, extus purpurascentibus. 

Spica solitaria, lanata, terminalis. 

Calyx tripartitus, ovatus, coriaceus. 

Corolla : Petala tria, in siccis nigra, inferne convoluta, superne patentia. 

Stamina : Filamenta sex, petalis breviora, tria receptaculo et tria disco petalorum inserta. 
Antherce oblongae. 

Pistillum : Germen superum. Stylus longitudine filamentorum. Stigma trilobum. 

OBS. Genus hujus et antecedentis in vivis recognoscendum. 


Fig. 1. Planta magnitudine naturali. 

2. Calyx magnitudine auctus. 

3. Flos integer. 

4. Flos apertus cum calyce. 


EXPLICATIO iconis. 

Fig. 5. Petalum. 

6. Pistillum magnitudine magis auctum. 

7. Anthera eadem proportione ampliata. 


EXCUDERUNT RICIIARDUS TAYLOR ET SOC, 
SHOE-LAN E. 

